b'\n_START_ARTICLE_\nAlyson Michalka\n_START_SECTION_\nZgodnje \xc5\xbeivljenje\n_START_PARAGRAPH_\nAlyson Reane Michalka se je rodila 25. marca 1989 v Torranceu, Kalifornija, Zdru\xc5\xbeene dr\xc5\xbeave Amerike mami Carrie in o\xc4\x8detu Marku Michalki, skupaj z mlaj\xc5\xa1o sestro Amando pa je odrasla v Seattleu, Washington ter Ju\xc5\xbeni Kaliforniji. Njena mama, Carrie, je glasbenica, ki je nastopala s kr\xc5\xa1\xc4\x8dansko glasbeno skupino JC Band. Alyson Michalka klavir igra \xc5\xbee od petega leta dalje, kitare pa se je za\xc4\x8dela u\xc4\x8diti \xc5\xa1ele pri trinajstih. Tudi z igranjem je za\xc4\x8dela pri petih letih in sicer ve\xc4\x8dinoma v gledali\xc5\xa1kih igrah, ki jih je prirejala cerkev. Vzgojena je bila v duhu kr\xc5\xa1\xc4\x8danske vere.\n_START_SECTION_\nIgranje\n_START_PARAGRAPH_\nAlyson Michalka je s svojo igralsko kariero za\xc4\x8dela z raznimi gledali\xc5\xa1kimi predstavami pri petih letih, ki jih je organizirala cerkev. Prva televizijska vloga je pri\xc5\xa1la na vrsto, ko so jo sprejeli v igralsko ekipo Disneyjeve televizijske serije Phil iz prihodnosti leta 2004, ki jo je snemala do leta 2006. V njej je upodobila Keely Teslow, eno izmed glavnih vlog. Njena naslednja vloga je pri\xc5\xa1la leta 2005 s filmom Hip, stra\xc5\xa1ni trik, kjer je igrala glavno vlogo, najstnico Allyson Miller, ki kot producentka sodeluje pri novem resni\xc4\x8dnostnem \xc5\xa1ovu, kjer i\xc5\xa1\xc4\x8dejo najbolj\xc5\xa1ega mladega \xc4\x8darodeja, za tem pa je leta 2006 igrala v filmu Haversham Hall (dobila je vlogo Hope Mason) in skupaj s svojo sestro Amando Joy Michalko v filmu Kravje po\xc4\x8ditnice (kjer je igrala Taylor Callum). Tudi v filmu sta igrali sestri. Leta 2007 je igrala Taylor v filmu Super Sweet 16: The Movie._NEWLINE_Prek svoje spletne strani na MySpaceu je potrdila, da je dobila glavno vlogo v filmu Walden Medie, Bandslam ob Vanessi Anne Hudgens in Gaelanu Connellu, ki je govoril o skupini prijateljev, ki so skupaj tvorili rock band. Film je iz\xc5\xa1el avgusta 2009. Medtem je njena sestra Amanda dobila vlogo v filmu V mojih nebesih, ki je iz\xc5\xa1el decembra istega leta. Letos (2010) in naslednje leto (2011) bosta v kinematografe pri\xc5\xa1la dva njena filma in sicer The Roommate, kjer jo bomo lahko videli kot Tracy, in Easy A, kjer bo igrala Rhiannon. Oba filma je tudi post-producirala\n_START_SECTION_\nGlasba\n_START_PARAGRAPH_\nAlyson Michalka je skupaj s sestro AJ \xc4\x8dlanica dueta 78violet (originalno Aly & AJ), katerega prvi album, Into the Rush, je iz\xc5\xa1el 16. avgusta 2005. Naslednjega leta, natan\xc4\x8dneje v septembru 2006 sta izdali \xc5\xa1e bo\xc5\xbei\xc4\x8dni album, ki sta ga poimenovali Acoustic Hearts of Winter. Album je vseboval devet bo\xc5\xbei\xc4\x8dnih pesmi. Julija 2007 je iz\xc5\xa1el \xc5\xa1e njun tretji glasbeni album, Insomniatic, ki je od prodaje iztr\xc5\xbeil veliko denarja, singl "Potential Breakup Song" pa se je uvrstil na lestvico dvajsetih najbolj\xc5\xa1ih ameri\xc5\xa1kih singlov. Trenutno delata na \xc4\x8detrtem albumu, ki naj bi iz\xc5\xa1el v zgodnjem delu leta 2010._NEWLINE_Alyson Michalka pa je napisala tudi nekaj soundtrackov za razne filme. Prvi je bil za njen film Hip, stra\xc5\xa1ni trik leta 2005 in sicer je bila to pesem "Do you believe in magic". Naslednja sta bila sountracka No One za film Ledena princesa z Michelle Trachtenberg in Hayden Panettiere v glavnih vlogah ter Rush za film Mladi \xc4\x8darovnici s Tio in Tamero Mowry istega leta. Potem je leta 2006 za film Bo\xc5\xbei\xc4\x8dek 3 napisala pesem "Greatest Time of Year", leta 2008 pa pesem "Like Whoa" za film Srednje\xc5\xa1olski muzikal 3: Zadnji letnik. Leta 2009 je za film Bandslam zapela in napisala pesmi "I Want You To Want Me", "Someone To Fall Back On", "Amphetimine" in "Lovesick".\n_START_SECTION_\nZasebno \xc5\xbeivljenje\n_START_PARAGRAPH_\nAlyson Michalka se je, tako kot njena mlaj\xc5\xa1a sestra, \xc5\xa1olala doma. Je kristjanka in ne verjame v evolucijo._NEWLINE_Je zelo dobra prijateljica z igralci Emmo Roberts, Zacom Efronom, Miley Cyrus, Vanesso Hudgens, Ashley Tisdale in Mitchelom Mussom._NEWLINE_Skupaj s star\xc5\xa1i, sestro Amando in dvema psoma po imenu Bandit in Roadie \xc5\xbeivi v Los Angelesu, Kalifornija.'